CELEX: 62011CN0476
Language: da
Date: 2011-09-19 00:00:00
Title: Sag C-476/11: Anmodning om præjudiciel afgørelse indgivet af Vestre Landsret (Danmark) den 19. september 2011 , HK Danmark som mandatar for Glennie Kristensen mod Experian A/S

19.11.2011   
            
            
               DA
            
            
               Den Europæiske Unions Tidende
            
            
               C 340/11
            
         Anmodning om præjudiciel afgørelse indgivet af Vestre Landsret (Danmark) den 19. september 2011, HK Danmark som mandatar for Glennie Kristensen mod Experian A/S
   (Sag C-476/11)
   2011/C 340/20
   Processprog: dansk
   
      Den forelæggende ret
   
   Vestre Landsret
   
      Parter
   
   
      Sagsøger: HK Danmark som mandatar for Glennie Kristensen
   
      Sagsøgte: Experian A/S
   
      Præjudicielle spørgsmål
   
   
               1)
            
            
               Skal undtagelsen i artikel 6, stk. 2, i Rådets direktiv 2000/78/EF (1) vedrørende fastsættelsen af aldersgrænser for adgang til erhvervstilknyttede sociale sikringsordninger fortolkes som en hjemmel for medlemsstaterne til generelt at kunne undtage erhvervstilknyttede sociale sikringsordninger fra forbuddet i direktivets artikel 2 mod direkte eller indirekte forskelsbehandling på grund af alder, for så vidt dette ikke medfører forskelsbehandling på grund af køn?
            
         
               2)
            
            
               Skal undtagelsen i artikel 6, stk. 2, i Rådets direktiv 2000/78/EF vedrørende fastsættelsen af aldersgrænser for adgang til erhvervstilknyttede sociale sikringsordninger fortolkes således, at der ikke er noget til hinder for, at en medlemsstat opretholder en retstilstand, hvorefter en arbejdsgiver som en del af lønnen kan betale aldersgraduerede pensionsbidrag, der f.eks. indebærer, at arbejdsgiveren betaler et pensionsbidrag på 6 % for medarbejdere under 35 år, 8 % for medarbejdere fra 35-44 år og 10 % for medarbejdere over 45 år, for så vidt dette ikke medfører forskelsbehandling på grund af køn?
            
         
      (1)  Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16)